Пән: Ежелгі Қазақстан тарихы

Сынып:6А

Мұғалім: Серикбаев Н.К.

Күні: 06.12.2017 жыл

Ашық сабақ тақырыбы: «Беғазы-Дәндібай мәдениеті»

Сабақтың мақсаты: Оқушылар қола дәуіріндегі Беғазы- Дәндібай мәдениетінің тарихы, ерекшелігі туралы білімдерін толықтырады.

**Өзіндік талдау**

Осы сыныпты 5 сыныптан алып, тарих пәнін оқытамын. Сыныпта 4 оқушы 2 жұпқа бөлінеді.Сыныпта оқу озаты, көзге түсетін оқушыларым Қасен Азамат, Мұрат Нұртілек, Қалиақпарова Бақыт, Жұмағали Әділбек .   
 Ашық сабақтың тақырыбы «Беғазы-Дәндібай мәдениеті». Бұл тақырыпты алу себебім, күнтізбелік жоспармен сәйкес келеді және де қола дәуір мәдениетімен таныстыру мақсатын көздедім

Сабақтың барысында «Диалогтік оқыту», «Оқыту үшін бағалау», «Сыни тұрғыдан ойлау», «Дарынды мен талантты балалар», «Көшбасшы және басқару», «ИКТ» қолданылды. Сабақта қолданған әдіс – тәсілдерім сұрақ - жауап, әңгімелеу (сұхбат), мәтінмен жұмыс, топтастыру стратегиясы, Джиксо стратегиясы, Автобус аялдамасы, Аквариум әдісі, жобалау әдісі, Блум таксономия бойынша сұрақтарды жіктеу. Көрнекілік ретінде интерактивті тақта, ватман, фломастер, «Беғазы-дәндібай мәдениетінің таралу» картасы, «Беғазы-Дәндібай мәдениеті »бойынша видео фрагментті пайдаландым. Содан кейін слайд бойынша оқушыларға жаңа ақпарат берілді.  
 Сабақ барысында оқушылар өздері жұмыс жасады, мұғалім тек қана нұсқаушы қызметін атқарды. Балалардың сабаққа деген қызығушылықтарын ояту үшін «Жұмбақ хат» тапсырмасынан бастадым. Балаларға « Беғазы-Дәндібай мәдениеті» дегені не екенін білесіңдер ме? деп сұрақ қойдым. Оқушылар жауап берді. Бұл жерде «Аквариум» әдісін қолдандым.Осы сатыда сұрақтар арқылы диалогтік оқытуды ұйымдастырдым. Енді оқушылар өздері сабақта не істеп, не қоятыны туралы мақсат қойды. Алмұрт және қызанақ суреттері арқылы , балалар 2 жұпқа бөлінді. Белгілі жұптар құрылып болған соң тапсырма берілді.

**І тапсырма.Жұппен жұмыс. «Автобус аялдамасы» әдісі**

І жұп Беғазы-Дәндібай мәдениеті.

ІІ . Беғазы-Дәндібай мәдени ескерткіштері.

**ІІ тапсырма .Семантикалық карта.**

|  |  |  |  |
| --- | --- | --- | --- |
|  | Андронов мәдениеті | Беғазы-Дәндібай мәдениеті | Ботай мәдениеті |
| Жерлеу орындарының құрылыстары өте ірі |  | + |  |
| Жылқыны қолға үйрету |  |  | + |
| Ачинск қаласы | + |  |  |
| Тас қашау өнерінің жетілгендігімен ерекшеленеді |  | + |  |
| Көзе құмыралар жасау өнері | + |  |  |
| 158 тұрғын үй табылған |  |  | + |
| Тарақ жүзді және үзік сызықты үшбұрышты өрнектер көп кездеседі. |  | + |  |
| Әлкей Хақанұлы Марғұлан зерттеді |  | + |  |

**ІІ тапсырма. «Беғазы-Дәндібай мәдениеті» тарихын білесің бе? Картамен жұмыс.**

**ІІІ тапсырма. Венн диаграммасы.**

Ортақ Ұқсастығы

Андронов мәдениеті Беғазы –Дәндібай мәдениеті

Балалар, еліміздің осындай құнды мәдени ескерткіштерімізбен мақтанайық, бағалайық, сақтайық, зерттеуге ат салысайық.

**ІҮ-тапсырма. Жеке оқушымен жұмыс. Тест жұмысы.**

Тест тапсырмасын оқушылар бірін-бірі тексеру арқылы бағалады.  
 Сабақтың соңында оқушыларға үй тапсырмасы берілді. Жетістік баспалдағы әдісі бойынша сабақтың соңында кері байланыс ұйымдастырылды. Оқушылар сабақ барысында жақсы көңіл –күйде болып,сабаққа белсенді әрі қызығушылықпен қатысып отырды.

Сабақтың басында оқушыларға бағалау парақтары таратылып берілді.Оқушылар сабақ барысында бірін-бірі және өзін-өзі бағалап отырды.

Сабақтың нәтижесінде балалар қола дәуірінің соңғы кезеңі «Беғазы-Дәндібай мәдениетімен танысып, өзінің және өзгенің білімін бағалауды, жеке, жұппен жұмыс жасай білуге, өз туған жерін құрметтеуге тәрбиеленді, қоршаған ортаны қорғауға, экологиясын сақтауға шақырды, рефлексия жасап үйренді.

**Тарих пәні мұғалімі: Серикбаев Н.К.**